Γιώργος Πυρπασόπουλος

Ο Γιώργος Πυρπασόπουλος (Αδελαΐδα, 14 Ιουλίου 1974) είναι Έλληνας ηθοποιός, σκηνοθέτης και παρουσιαστής.

Βιογραφία 
Γεννήθηκε το 1974 στην Αδελαΐδα της Αυστραλίας και ήρθε στην Ελλάδα σε ηλικία δύο ετών. Σπούδασε υποκριτική στην Αθήνα και στην Βασιλική Ακαδημία Δραματικών Τεχνών του Λονδίνου. Ξεκίνησε από την εφηβική του ηλικία να παίζει στη τηλεόραση και από τότε έχει πολλές συμμετοχές τόσο στη τηλεόραση, όσο στον κινηματογράφο και στο θέατρο. Είναι ένα από τα ιδρυτικά μέλη της Ελληνικής Ακαδημίας Κινηματογράφου, ενώ το 2012 διετέλεσε πρόεδρος του Σωματείου Ελλήνων Ηθοποιών.

Τη σεζόν 2022-23 πρωταγωνιστεί στη σειρά Αυτή η νύχτα μένει.

 Διακρίσεις 
Το 1994, στο 35ο Φεστιβάλ Κινηματογράφου Θεσσαλονίκης, ο Πυρπασόπουλος έλαβε ειδική μνεία για την ερμηνεία του στην ταινία του Αντώνη Κόκκινου Τέλος εποχής.

 Προσωπική ζωή 
Είναι γιος του ηθοποιού Κόνη Πυρπασόπουλου και εγγονός της εξ αγχιστείας αδελφής της Μαρίκας Νέζερ (εγγονή του Βαυαρού αξιωματικού της οθωνικής Αυλής Χριστόφορου Νέζερ), την οποία έζησε ως γιαγιά του.

Από το 2007 μέχρι το 2011 ήταν παντρεμένος με την ηθοποιό Μόνικα ΜακΣέιν.

Τον Απρίλιο του 2022 έγινε για πρώτη φορά πατέρας, αποκτώντας μια κόρη με τη σύντροφο του.

 Φιλμογραφία 
+ΈτοςΤίτλοςΡόλος1994Τέλος εποχήςΠερικλής1995Το φτερό της μύγαςΆρης1999Safe SexΔημήτρηςΘηλυκή εταιρείαφαντάρος2000Πάμπτωχοι Α.Ε.πελάτης τράπεζας2001ΑντίοΜάρκοςHot DogsΒαγγέλης2003Να μ' αγαπάς2004Το ψυγείοΓιώργος2005P.E.O ZΖαχαρίας2009ΓκίνεςΕυτύχης Γκίνες2012Poker FaceΛεό2013Wild DuckΝίκοςΜαθήματα οδήγησηςΝίκος2014Το πουλί της Κύπρουταξιτζής2015ChevalierΓιάννης2020MondayΑργύρης2021ΜπέκετΚαρράς2022Εγκλήματα του μέλλοντοςδρ ΝασατίρΆκουσέ με2024ΣκαραβαίοςΜάκης Πριόβολος

Παραπομπές

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες